MS «Oslofjord» (1949)

MS «Oslofjord» var et norsk skip bygd i Nederland og overlevert rederiet Amerikalinjen (NAL) i 1949. MS «Oslofjord» var på 16 844 bruttoregistertonn og hadde en passasjerkapasitet på 620.

I 1966 ble skipet lagt ut for salg. Forhandlinger med bl. a. finske interesser førte imidlertid ikke frem. Skipet ble derfor oppgradert i 1967 og deretter chartret til Greek Line for 1967 og 1968. I 1969 gikk skipet inn i et nytt charter for Costa Line og fikk navnet MS «Fulvia». Sammen med skipene MS «Federico C» og MS «Flavia» gikk så skipet i cruisetrafikk på Karibien med norsk flagg og mannskap. I juli 1970 brøt det ut brann ombord i farvannet ved Kanariøyene. Passasjerer og mannskap ble tatt ombord i MS «Ancerville». Skadene var så omfattende at skipet gikk ned under tauing til Tenerife.

Referanser

Eksterne lenker 
 

Passasjerskip
Atlanterhavsskip
Cruiseskip
Norske cruiseskip
Amerikalinjens skip
Sjøfart i Oslo
Skip fra 1949
Forlis i Afrika
Skip bygget i Nederland
Artikler i sjøfart-prosjektet